Vaata läbi uudise pealkiri ja tekst ning loo loov sissejuhatav lause, mis haakub artikli sisuga.

## Pealkiri:

ERR alustab teisipäeval laskesuusatamise ülekannetega

## Põhitekst:

Eesti Rahvusringhääling vahendab algaval laskesuusatamise hooajal kõiki MK-sarja etappe ja veebruaris Oberhofis toimuvaid maailmameistrivõistluseid.

Laskesuusatamise ülekanded lisanduvad teisipäevast jalgpalli MM-finaalturniiri ülekannetele. "Järgneva 20 päeva jooksul toob ERR-i sporditoimetus vaatajateni 52 haaravat otseülekannet," sõnas sporditoimetuse juht Rivo Saarna. "Alates teisipäevast on ETV laskesuusatamise päralt ning jalgpalli MM kogub põnevust ja vaatajaid ETV2-s," lisas Saarna.

Laskesuusatamise ülekannete vastutava toimetaja Alvar Tiisleri sõnul annab algav hooaeg põhjust kaasa elada nii omadele kui ka rahvusvahelistele tippudele: "Eesti telepubliku rõõmuks ei ole kahe hooaja vahel olnud väga palju tippspordist loobujaid, mis tähendab, et ka tänavusel hooajal saab teleekraani vahendusel näha kõiki seniseid lemmikuid. Eesti koondis osaleb igal MK-etapil kaheksa sportlasega ja loodetavasti tehakse eelmise aastaga samm edasi."

Laskesuusatamise otseülekandeid kommenteerivad Margus Ader ja Karel Kulbin, stuudiot veavad Alvar Tiisler ja Tarmo Tiisler.

Laskesuusatamise MK-sarja alustatakse teisipäeval Soomes Kontiolahtis, kus esimesena võtavad 20 kilomeetri sõidus mõõtu mehed. MK-sarjas toimub 2022. aastal kolm etappi, Soomest suundutakse tuleval nädalal Hochfilzenisse ja aasta viimane võistlus toimub Le Grand Bornandis. Uue aasta esimene etapp läheb juba 5. jaanuaril käima Pokljukas. Maailmameistrid selgitatakse Oberhofis 8. kuni 19. veebruarini. Laskesuusatamise hooaeg lõppeb märtsi keskpaigas Holmenkollenis.

Otseülekannete kava Kontiolahtist:

29.11 kell 14 Meeste 20 km ETV ja ERR-i spordiportaal
30.11 kell 14 Naiste 15 km ETV ja ERR-i spordiportaal
01.12 kell 11.45 Meeste 4x7,5 km teatesõit
01.12 kell 14.20 Naiste 4x6 km teatesõit
03.12 kell 11.30 Meeste 10 km sprint
03.12 kell 14.30 Naiste 7,5 km sprint
04.12 kell 13 Meeste 12,5 km jälitussõit
04.12 kell 15 Naiste 10 km jälitussõit
Otseülekandeid näitavad ETV ja ERR-i spordiportaal
## Sissejuhatus:

user
Teisipäeval algab Kontiolahtis laskesuusatamise hooaeg. Talispordi populaarseimalt alalt toob Eesti Rahvusringhääling vaatajateni 70 ülekannet.
assistant